15 ਦਿਨਾਂ 'ਚ 121 ਰਾਣੀਆਂ ਨਾਲ ਸਮਾਂ ਬਿਤਾਉਣ ਲਈ ਚੀਨ ਦੇ ਰਾਜੇ ਦੀ ਮਦਦ ਗਣਿਤ ਨੇ ਕੀਤੀ\nਗਣਿਤ ਦੀ ਯਾਤਰਾ ਮਿਸਰ, ਮੈਸੋਪੋਟਾਮੀਆ ਅਤੇ ਗ੍ਰੀਸ ਤੋਂ ਸ਼ੁਰੂ ਹੋਈ ਪਰ ਜ਼ਿਆਦਾ ਵਿਕਸਿਤ ਪੂਰਬੀ ਦੇਸਾਂ ਵਿੱਚ ਹੋਈ

ਸਮੁੰਦਰੀ ਰਾਹ ਦਾ ਪਤਾ ਕਰਨਾ ਹੋਵੇ ਜਾਂ ਦਿਨ ਦਾ ਸਮਾਂ ਕੱਢਣਾ ਹੋਵੇ, ਗਣਿਤ ਦੀ ਆਪਣੀ ਅਹਿਮ ਭੂਮਿਕਾ ਸੀ। ਇਹੀ ਕਾਰਨ ਹੈ ਕਿ ਪੁਰਾਣੀ ਸੱਭਿਅਤਾ ਬਹੁਤ ਹੱਦ ਤੱਕ ਇਸ ਉੱਤੇ ਨਿਰਭਰ ਸੀ।  

ਗਣਿਤ ਦੀ ਯਾਤਰਾ ਮਿਸਰ, ਮੈਸੋਪੋਟਾਮੀਆ ਅਤੇ ਗ੍ਰੀਸ ਤੋਂ ਸ਼ੁਰੂ ਹੋਈ ਪਰ ਇਨ੍ਹਾਂ ਸਾਰੀਆਂ ਸੱਭਿਅਤਾਵਾਂ ਦੇ ਪਤਨ ਤੋਂ ਬਾਅਦ ਪੱਛਮ ਵਿੱਚ ਇਸ ਦਾ ਵਿਕਾਸ ਰੁੱਕ ਗਿਆ। 

ਹਾਲਾਂਕਿ ਪੂਰਬ ਵਿੱਚ ਇਸ ਦਾ ਸਫ਼ਰ ਇੱਕ ਨਵੀਂ ਉਚਾਈ 'ਤੇ ਪਹੁੰਚ ਗਿਆ ਸੀ। ਪੁਰਾਤਨ ਚੀਨ ਵਿੱਚ ਗਣਿਤ ਬੇਹੱਦ ਅਹਿਮ ਸੀ। ਇਸ ਦੀ ਮਦਦ ਨਾਲ ਹੀ ਹਜ਼ਾਰਾਂ ਮੀਲ ਤੱਕ ਫੈਲੀ 'ਗ੍ਰੇਟ ਵਾਲ ਆਫ਼ ਚਾਈਨਾ' ਖੜ੍ਹੀ ਹੋਈ।

ਸ਼ਾਹੀ ਅਦਾਲਤੀ ਮਾਮਲਿਆਂ ਨੂੰ ਚਲਾਉਣ ਵਿੱਚ ਨੰਬਰਾਂ ਦੀ ਅਹਿਮ ਥਾਂ ਸੀ।

ਇਹ ਵੀ ਪੜ੍ਹੋ:

ਗਣਿਤ ਰਾਹੀਂ ਪ੍ਰੇਮ ਦੀ ਯੋਜਨਾ 

ਉਸ ਵੇਲੇ ਕਲੰਡਰ ਅਤੇ ਗ੍ਰਹਿ ਦੀ ਚਾਲ ਉੱਤੇ ਰਾਜਾ ਦੇ ਫੈਸਲੇ ਨਿਰਭਰ ਸਨ। ਇੱਥੋਂ ਤੱਕ ਕਿ ਉਨ੍ਹਾਂ ਦੇ ਦਿਨ ਅਤੇ ਰਾਤ ਦੀਆਂ ਯੋਜਨਾਵਾਂ ਵੀ ਇਸੇ ਆਧਾਰ 'ਤੇ ਬਣਾਈਆਂ ਜਾਂਦੀਆਂ ਸਨ।

ਸ਼ਾਹੀ ਮੰਤਰੀ ਇਹ ਤੈਅ ਕਰਦੇ ਕਿ ਰਾਜਾ ਵੱਡੀ ਗਿਣਤੀ ਵਿੱਚ ਮੌਜੂਦ ਆਪਣੇ ਹਰਮ ਦੀਆਂ ਸਾਰੀਆਂ ਔਰਤਾਂ ਦੇ ਨਾਲ ਇੱਕ ਤੈਅ ਸਮੇਂ ਦੇ ਫਰਕ 'ਤੇ ਰਾਤ ਬਿਤਾਓਣ।

ਕਿਹਾ ਜਾਂਦਾ ਹੈ ਕਿ ਚੀਨ ਦੇ ਰਾਜਾ ਨੂੰ 15 ਦਿਨਾਂ ਦੇ ਦੌਰਾਨ 121 ਔਰਤਾਂ ਨਾਲ ਸੌਣਾ ਪੈਂਦਾ ਸੀ

ਇਹ ਗਣਿਤ ਦੇ 'ਜਮੈਟਰੀਕਲ ਵਿਕਾਸ' 'ਤੇ ਆਧਾਰਿਤ ਹੁੰਦਾ ਸੀ। ਕਿਹਾ ਜਾਂਦਾ ਹੈ ਕਿ ਚੀਨ ਦਾ ਰਾਜਾ 15 ਦਿਨਾਂ ਵਿੱਚ 121 ਔਰਤਾਂ ਨਾਲ ਸੌਂਦਾ ਸੀ। ਰਾਣੀਆਂ ਨਾਲ ਸੌਣ ਦਾ ਕ੍ਰਮ ਇਸ ਪ੍ਰਕਾਰ ਹੈ:

ਗਣਿਤ ਦੇ ਮਾਹਿਰਾਂ ਨੇ ਇਹ ਯਕੀਨੀ ਬਣਾਉਣਾ ਹੁੰਦਾ ਸੀ ਕਿ ਰਾਜਾ ਇਨ੍ਹਾਂ ਹਰੇਕ ਦੇ ਨਾਲ ਇੱਕ ਤੈਅ ਸਮੇਂ ਦੌਰਾਨ ਸੌਂ ਜਾਵੇ ਇਸ ਲਈ ਉਨ੍ਹਾਂ ਨੇ ਇੱਕ ਰੋਸਟਰ ਬਣਾਇਆ ਸੀ ਤਾਂ ਕਿ ਹਰਮ ਦੀ ਹਰੇਕ ਔਰਤ ਨਾਲ 15 ਦਿਨਾਂ ਬਾਅਦ ਮਹਾਰਾਜਾ ਨੂੰ ਸੌਣ ਦਾ ਮੌਕਾ ਮਿਲ ਸਕੇ।

ਸਰੀਰਕ ਸ਼ਕਤੀ 

ਪਹਿਲੀ ਰਾਤ ਮਹਾਰਾਣੀ ਲਈ ਰੱਖੀ ਜਾਂਦੀ ਤਾਂ ਦੂਜੀ ਰਾਤ ਤਿੰਨ ਵੱਡੀਆਂ ਪਤਨੀਆਂ ਦੇ ਲਈ ਅਤੇ ਇਸ ਤੋਂ ਬਾਅਦ 9 ਪਤਨੀਆਂ ਦਾ ਨੰਬਰ ਆਉਂਦਾ ਸੀ।

ਫਿਰ ਹਰੇਕ ਰਾਤ ਲਈ ਨੌ ਹਰਮਦਾਸੀਆਂ ਹੁੰਦੀਆਂ ਅਤੇ ਇਸ ਤਰ੍ਹਾਂ ਕੁਲ 27 ਹਰਮਦਾਸੀਆਂ ਦੀ ਵਾਰੀ ਆਉਂਦੀ। ਇਸ ਤਰ੍ਹਾਂ ਛੇ ਰਾਤਾਂ ਲੰਘਦੀਆਂ ਸਨ।

ਇਸ ਤੋਂ ਬਾਅਦ ਨੰਬਰ ਆਉਂਦਾ 9-9 ਦੇ ਗਰੁੱਪ ਵਿੱਚ 81 ਦਾਸੀਆਂ ਦਾ। ਇਸ ਤਰ੍ਹਾਂ 15 ਦਿਨਾਂ ਵਿੱਚ ਸਾਰੀਆਂ 121 ਔਰਤਾਂ ਦੇ ਨਾਲ ਰਾਜਾ ਰਾਤ ਕੱਟਦੇ ਸਨ।

ਰੋਸਟਰ ਇਹ ਵੀ ਤੈਅ ਕਰਦਾ ਸੀ ਕਿ ਪੂਰਨਮਾਸ਼ੀ ਦੇ ਨਜ਼ਦੀਕ ਦੇ ਦਿਨਾਂ ਵਿੱਚ ਰਾਜਾ ਉੱਚੇ ਦਰਜੇ ਦੀਆਂ ਔਰਤਾਂ ਨਾਲ ਸੌਂ ਸਕੇ।

ਪੁਰਾਣੀ ਧਾਰਨਾ ਹੈ ਕਿ ਅਜਿਹੇ ਸਮੇਂ ਵਿੱਚ ਔਰਤਾਂ ਦੇ 'ਯਿਨ' ਯਾਨੀ ਕਿ ਉਨ੍ਹਾਂ ਦੇ ਜਨਮ ਦੀ ਸਮਰੱਥਾ ਸਿਖਰ ਉੱਤੇ ਹੁੰਦੀ ਹੈ ਅਤੇ ਮਾਨਤਾ ਸੀ ਕਿ ਇਸ ਦੌਰਾਨ ਔਰਤਾਂ ਦੀ 'ਯਾਂਗ' ਯਾਨੀ ਕਿ ਮਰਦ ਦੀ ਤਾਕਤ ਦਾ ਸਾਹਮਣਾ ਕਰਨ ਲਈ ਸਭ ਤੋਂ ਵਧੀਆ ਹਾਲਤ ਹੁੰਦੀ ਸੀ।

ਮਹਾਰਾਜਾ...\n\ntl;dr:
ਇੱਕ ਪਾਸੇ ਪੱਛਮ ਵਿੱਚ ਪ੍ਰਾਚੀਨ ਸੱਭਿਅਤਾ ਦਾ ਅੰਤ ਹੋ ਰਿਹਾ ਸੀ ਤਾਂ ਦੂਜੇ ਪਾਸੇ ਪੂਰਬ ਵਿੱਚ ਗਣਿਤ ਆਪਣੀਆਂ ਨਵੀਂਆਂ ਉਚਾਈਆਂ ਉੱਤੇ ਪਹੁੰਚ ਰਿਹਾ ਸੀ।